11. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ  ΚΑΙ ΓΕΩΡΓΙΑΣ Αριθ. 54801 της 27 Δεκ. 1954/24 Ιαν.  1955 Περί εξαγωγής ελαιών εις λιθογραφημένα λευκοσιδηρά δοχεία. Έχοντες υπ’ όψει: α)Τας διατάξεις του Α.Ν. 1490/1938 «περί ελέγχου εξαγωγικού εμπορίου», β)Το από 20/8/54 Β.Δ/μα «περί επιβολής ποιοτικού ελέγχου κατά την εξαγωγήν των βρωσίμων ελαιών». Λαβόντες υπ’ όψει το υπ’ αριθ. 6480/9.11.54 έγγραφον του Πανελληνίου Συνδέσμου Εξαγωγέων και το από 14/12/54 υπόμνημα των Συσκευαστών-Εξαγωγέων ελαιών εις λευκοσιδηρά λιθογραφημένα δοχεία, εις τα οποία αναφέρονται ότι υπό των εξαγωγέων ελαιών κατέχονται σημαντικαί ποσότητες λευκοσιδηρών λιθογραφημένων δοχείων τα οποία είναι κατασκευασμένα δια την εξαγωγήν ελαιών επί τη βάσει των ισχυουσών διατάξεων προ της εκδόσεως του προμνησθέντος από 20/8/54 Β.Δ/τος και ότι πάσα τυχόν προσαρμογή τούτων προς τα υπό του εν λόγω Β.Δ/τος οριζόμενα θα απέβαινε εις βάρος της εξαγωγής των ελαιών λόγω προσθέτου επιβαρύνσεως, αποφασίζομεν: Ι.Προς τον σκοπόν της χρησιμοποιήσεως των κατά τα ανωτέρω υπαρχόντων κενών λιθογραφημένων λευκοσιδηρών δοχείων, εγκρίνομεν όπως, κατά παρέκκλισιν μόνον των υπό του άρθρ. 4 και 5 του εν προοιμίω της παρούσης από 20.8.54 Β.Δ/τος οριζομένων, επιτρέπεται η εξαγωγή βρωσίμων ελαιών συσκευασμένων εις λιθογραφημένα λευκοσιδηρά δοχεία περιεκτηκότητος μέχρι 2,½ χιλιογράμμων, υπό τον όρον ότι επί των τοιούτων δοχείων θα αναγράφεται η επωνυμία του εξαγωγέως, η Ελληνική προέλευσις του προϊόντος και το καθαρόν βάρος του περιεχομένου. ΙΙ.Η δια της παρούσης οριζομένη παρέκκλισις ισχύει επί εξάμηνον από σήμερον. 